ভিশন-২০৩০ কতটা অনুসরণ করবে বিএনপি? | মতামত | Jugantor
শুক্রবার, ২৩ জুন ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
সুস্থ থাকুন
প্রকৃতি ও জীবন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
মাহে রমজান
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
সুস্থ থাকুন
প্রকৃতি ও জীবন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
মাহে রমজান
ফিচার
দ্বিতীয় সংস্করণ
বিচ্ছু
হোম
মতামত
মো. মইনুল ইসলাম    |
প্রকাশ : ২৭ মে, ২০১৭ ০৪:৩৭:৩২
প্রিন্টঅঅ-অ+
ভিশন-২০৩০ কতটা অনুসরণ করবে বিএনপি?
আলোচ্য ভিশনটির মাধ্যমে বিএনপি নেত্রী খালেদা জিয়া ২০৩০ সাল পর্যন্ত দেশের রাজনীতি, অর্থনীতি ও প্রশাসনের উন্নয়নের মাধ্যমে জাতিকে এটি উন্নত-সমৃদ্ধ বাংলাদেশের স্বপ্ন দেখিয়েছেন। সেই স্বপ্ন বাস্তবায়নের উদ্দেশ্যে তিনি এই ভিশন বা রূপকল্পটিতে একগুচ্ছ প্রতিশ্রুতি দিয়েছেন। বলেছেন, আগামীতে ক্ষমতায় ফিরে এলে তিনি সেসব প্রতিশ্রুতি পালনের মাধ্যমে কাক্সিক্ষত উন্নত-সমৃদ্ধ বাংলাদেশ দেশবাসীকে উপহার দেবেন। এক নম্বর প্রতিশ্রুতিটি হচ্ছে, বর্তমানে প্রধানমন্ত্রীর যে একক ক্ষমতা আছে, সংবিধান সংশোধন করে তা হ্রাস করার মাধ্যমে তার ক্ষমতায় একটি ভারসাম্য আনা হবে। কারণ বর্তমানে প্রধানমন্ত্রীর একক নির্বাহী ক্ষমতা সংসদীয় সরকারের আবরণে একটি একনায়কতন্ত্রী শাসনের জন্ম দিয়েছে। এটা সংসদীয় সরকার পদ্ধতির স্বীকৃত নিয়মের পরিপন্থী।
এটা সত্য, বর্তমানে প্রধানমন্ত্রীর ক্ষমতা অনেক বেশি। অনেকটা রাষ্ট্রপতি শাসিত সরকারের মতো। কিন্তু প্রশ্ন হল, বিএনপি নেত্রী খালেদা জিয়া ইতিপূর্বে পূর্ণকালীন দুই মেয়াদে প্রধানমন্ত্রী ছিলেন এবং একক ক্ষমতা চর্চা করেছেন। এটা যে অনেকটা স্বৈরাচারী ও একনায়কতন্ত্রী শাসন, সে উপলব্ধিটা তখন কেন জাগ্রত হল না? এখন তিনি রাষ্ট্রপতির ক্ষমতা বৃদ্ধিকরণের মাধ্যমে ক্ষমতায় যে ভারসাম্য আনবেন, তা তাদের অতীতের কার্যকলাপ সমর্থন করে না। তাদের মনোনীত দলীয় রাষ্ট্রপতি ডা. একিউএম বদরুদ্দোজা চৌধুরী ন্যায়বিচারের স্বার্থে দুয়েকটি বিষয়ে অনুমোদনদানে অসম্মতি জানালে তাকে পদত্যাগ করতে বাধ্য করা হয়। এরপর সাবেক এ রাষ্ট্রপতি বিএনপির সন্ত্রাসীদের হামলায় জীবন বাঁচাতে মহাখালীর রেললাইন ধরে দৌড়াতে বাধ্য হন। তার বাড়ির বসার ঘরে বিএনপির কর্মীরা অগ্নিসংযোগ করেছিল বলেও তখন খবর বের হয়েছিল।
সেই একক ক্ষমতা ভোগকারী খালেদা জিয়া যে রাষ্ট্রপতির সঙ্গে ক্ষমতা ভাগাভাগি করবেন, সেটা কী করে বিশ্বাস করা যায়! তাছাড়া তিনি প্রতিহিংসা বাদ দিয়ে ভবিষ্যৎমুখী রাজনীতির কথা বলেছেন। সাবেক রাষ্ট্রপতি বদরুদ্দোজা চৌধুরীর সঙ্গে উপরোক্ত ব্যবহারগুলো কতটা প্রতিহিংসাহীন ছিল? তাছাড়া ২০০৪ সালের ২১ আগস্ট বঙ্গবন্ধু এভিনিউতে শেখ হাসিনার সভায় গ্রেনেড হামলার পর সরকারের ভূমিকা কি গণতন্ত্রসম্মত ছিল? বিরোধী দল ও মতের প্রতি এটা কি মোটেই সহনশীলতার পরিচয় বহনকারী ছিল? তাছাড়া ওই হামলার প্রতিটি আলামত ভবিষ্যতে মামলা-মোকদ্দমা এড়াতে বা দুর্বল করতে অত্যন্ত শান্ত মস্তিষ্কে এবং সুকৌশলে নষ্ট করা হয়েছিল। এটা দেশবাসীর অজানা নয়। ভিশনের আরেকটি প্রতিশ্রুতি হল, ‘জাতীয় সংসদকে সব জাতীয় কর্মকাণ্ডের কেন্দ্রবিন্দুতে পরিণত করা হবে। সরকার ও বিরোধী দলের সমন্বয়ে কার্যকর সংসদ প্রতিষ্ঠা করা হবে।’
প্রশ্ন হল, বিএনপির দুই আমলে তা কেন করা হল না? বরঞ্চ ২০০৯-১৪ সালে বিএনপি বিরোধী দলে গেলে খালেদা জিয়া বিরোধী দলের নেত্রী হিসেবে গোটা ৫ বছরের মধ্যে মাত্র ৫ দিন সংসদে উপস্থিত ছিলেন। বিরোধী দল হিসেবে তারা মাসের পর মাস সংসদে অনুপস্থিত থেকেছেন। একনাগাড়ে ৯০ দিন সংসদে অনুপস্থিত থাকলে সদস্যপদ খারিজ হওয়ার বিধান আছে। সে ভয়ে তারা ৯০ দিন শেষ হওয়ার আগের দিন সংসদে উপস্থিত হতেন। তবে সংসদের কাজ না করে সদস্য হিসেবে সব আর্থিক ও অনার্থিক সুবিধা নিতে তাদের কোনো অনীহা দেখা যায়নি। এ ব্যাপারে আওয়ামী লীগের রেকর্ডও খুব উজ্জ্বল নয়। তবে বিএনপির তুলনায় ভালো। প্রশ্ন হল, সংসদে উপস্থিত না হয়ে এবং সংসদীয় দায়িত্ব পালন না করে এই যে বেতন-ভাতা এবং অন্যান্য সুযোগ-সুবিধা ভোগ করা, সেটা কতটা নীতি-নৈতিকতাসম্পন্ন অবৈধ কাজ? অথচ দেশ ও জাতির জন্য আইন ও নীতিপ্রণয়ন সংসদ সদস্যদের মূল দায়িত্ব। আর বিরোধী দল গণতান্ত্রিক শাসনব্যবস্থার অপরিহার্য অংশ। সংসদে গিয়ে সরকারের ভুল-ত্রুটি ধরিয়ে দেয়া তাদের অতি আবশ্যকীয় কর্তব্য। সেটা বিএনপি করেনি।
ভিশনের সর্বত্র সুনীতি, সুশাসন ও উন্নয়নের কথা বলা হয়েছে। ২০০৬-এর মেয়াদ শেষে যে নির্বাচন হতে যাচ্ছিল, তাতে ভুয়া ভোটার তালিকা ও তত্ত্বাবধায়ক সরকারের প্রধান নিয়োগে বিএনপি যে ব্যাপক কারচুপির আশ্রয় নেয়, তা কারও অজানা নয়। দলীয় লোক বিচারপতি কেএম হাসানকে তত্ত্বাবধায়ক সরকারের প্রধান হিসেবে নিয়োগদানের উদ্দেশ্যে তাদের আইনমন্ত্রী ব্যারিস্টার মওদুদ আহমদ বিচারপতিদের অবসরগ্রহণের বয়স ৬৫ থেকে ৬৭ বছরে উন্নীত করেন। সেই অপকৌশলও যখন জনতার আন্দোলনে ভেস্তে গেল, তখন নানা কারচুপি ও কারসাজির আশ্রয় নেয়া হল। তা-ও যখন সফল হল না, তখন রাষ্ট্রপতি ইয়াজউদ্দিন আহম্মদের মাধ্যমে নির্বাচনের পাঁয়তারা চলল। ব্যাপক গণআন্দোলনে সেটাও অবশ্য ভেস্তে গেল। তবে রাষ্ট্রপ্রধানকে সরকারপ্রধান করাটা কতটা আইনসম্মত ছিল, সে প্রশ্নের জবাব খালেদা জিয়া বা তার তখনকার আইনমন্ত্রী ব্যারিস্টার মওদুদ আহমদ দেবেন কি? খালেদা জিয়া তার ভিশনে দেশে আশঙ্কাজনকভাবে বিচারহীনতার সংস্কৃতি গড়ে ওঠার কথা বলেছেন। উপরোক্ত বিয়গুলোর ব্যাপারে তখন তার এ আশঙ্কার উদ্রেক ঘটেনি কেন?
বিচারহীনতার সংস্কৃতিতে তার উদ্বেগ যদি আন্তরিক হয়, তবে তা প্রশংসনীয়। তবে কথা হল, তার বিরুদ্ধে বর্তমান দুটি চলমান মামলায়- জিয়া অরফানেজ ও জিয়া চ্যারিটেবল ট্রাস্ট মামলায়- তিনি ১৪০ বার সময় নেন কেন? আর ওই মামলায় প্রায় ৬২ দিন তিনি অসুস্থতা এবং হঠাৎ অসুস্থতার কারণে আদালতে অনুপস্থিত থাকেন কেন, সেটাও আমাদের মতো সাধারণ মানুষকে ভাবিয়ে তোলে। প্রশ্ন জাগে, সত্যের শক্তি থাকলে মামলা মোকাবেলা করতে ভয় কীসের! তবু আমাদের আশা রইল, তিনি আলোচ্য মামলা দুটি মোকাবেলা করে সসম্মানে বেরিয়ে আসবেন।
খালেদা জিয়া বর্তমান বিচারব্যবস্থা সংস্কারের কথা বলেছেন। বলেছেন, অধস্তন আদালতকে নির্বাহী বিভাগের আওতামুক্ত করার লক্ষ্যে সুপ্রিমকোর্টের অধীনে আলাদা সবিচালয় করা হবে। এসবই সাধু প্রস্তাব; কিন্তু কথা হল, তিনি কথা দিয়ে কথা রাখবেন কিনা। বিচারপতি লতিফুর রহমান একটি তত্ত্বাবধায়ক সরকারের প্রধান ছিলেন। সেই সরকারের অভিজ্ঞতার ভিত্তিতে তার লেখা একটি বই আছে। সেখানে তিনি উল্লেখ করেছেন, তার তত্ত্বাবধায়ক সরকার বিচার বিভাগকে নির্বাহী বিভাগ থেকে বিচ্ছিন্ন করার উদ্যোগ নিলে খালেদা জিয়া উপরোক্ত সরকারের আইন মন্ত্রণালয়ের দায়িত্বপ্রাপ্ত সদস্য ব্যারিস্টার ইশতিয়াককে ফোন করেন। ফোনে তিনি ইশতিয়াক সাহেবকে বলেন, ‘নির্বাচনে ইতিমধ্যে আমরা জয় লাভ করেছি। কিছুদিনের মধ্যেই আমরা সরকারের অধিষ্ঠিত হবো। বিচার বিভাগকে উপরোক্ত বিচ্ছিন্ন বা আলাদাকরণের কাজটি আমাদের হাতেই ছেড়ে দিন।’ তবে রেকর্ড বা সত্য হল, ক্ষমতায় গিয়ে তিনি সেই প্রতিশ্রুত আলাদা বা বিচ্ছিন্নকরণের কাজটি করেননি।
খালেদা জিয়া দেশে সুশাসন ও সুবিচার প্রতিষ্ঠার কথাও বলেছেন। এসব কথা তার দুই মেয়াদের প্রাক্কালে ঘোষিত মেনিফেস্টোতেও ছিল। এ দুটি মেনিফেস্টোর দুটি প্রতিশ্রুতি তারা সঠিকভাবে বাস্তবায়ন করেছেন বলে আমরা জানি না। বরঞ্চ শেষ মেয়াদে (২০০১-২০০৬) দুর্নীতির বিরুদ্ধে সর্বাত্মক সংগ্রাম চালানোর যে প্রতিশ্রুতি ছিল, তার উল্টোটিই দেশবাসী সবিস্ময়ে দেখেছে। দেশে দুর্নীতি তখন মহামারি আকারে ছড়িয়ে পড়েছিল এবং ক্ষমতার সমান্তরাল কেন্দ্রবিন্দু হয়ে পড়েছিল হাওয়া ভবন। এই ভয়াবহ দুর্নীতির খবর সারা বিশ্বে প্রকাশ পায় বার্লিনভিত্তিক ট্রান্সপারেন্সি ইন্টারন্যাশনাল (টিআই)-এর জরিপে। তখন পরপর ৪ বার বাংলাদেশ বিশ্বের সেরা দুর্নীতিবাজ দেশের শিরোপা অর্জন করে এ জরিপে। এখানে বলা দরকার, টিআই বিশ্বের বিভিন্ন দেশের দুর্নীতির ওপর জরিপ করে প্রতি বছর ফল প্রকাশ করে।
ক্ষমতা বিকেন্দ্রীকরণ গণতন্ত্রের তিনটি বড় বৈশিষ্ট্যের একটি। বিএনপির ভিশনে স্থানীয় সরকারব্যবস্থা সম্প্রসারণ ও শক্তিশালী করার কথা বলা হয়েছে, যা ক্ষমতা বিকেন্দ্রীকরণকে বোঝায়। বিএনপি তাদের শেষ মেয়াদে (২০০১-২০০৬) উপজেলা ব্যবস্থার মতো গুরুত্বপূর্ণ স্থানীয় সরকারকে স্থগিত করে দেয়। সবার জন্য স্বাস্থ্যসেবা নিশ্চিত করার মানসে আলোচ্য ভিশনে জিডিপির ৫ শতাংশ ব্যয় করার প্রতিশ্রুতি দেয়া হয়েছে। বলা হয়েছে, কমিউনিটি ক্লিনিকগুলোকে আরও শক্তিশালী করে স্বাস্থ্যসেবা জনগণের দোরগোড়ায় নিয়ে যাওয়া হবে। যদি তাই হয়, তাহলে তাদের শেষ মেয়াদে আওয়ামী লীগ আমলে প্রতিষ্ঠিত ওই ক্লিনিকগুলো বন্ধ করে দেয়া হয়েছিল কেন?
বিএনপির অতীতের এমন নেতিবাচক রেকর্ড বিবেচনা করলে তাদের ভিশনের ওপর বিশ্বাস রাখা কঠিন হয়ে পড়ে। শেষ করার আগে এটাও বলা দরকার, ভিশনে সন্ত্রাস ও জঙ্গিবাদের ব্যাপারে অনেক কথা বলা হলেও ’৭১-এর মানবতাবিরোধী যুদ্ধাপরাধীদের ব্যাপারে তারা একটি কথাও বলেননি। বলবেন কী করে? কারণ এ মানবতাবিরোধী অপরাধীরে বেশ কয়েকজনকে বিএনপি মন্ত্রী বানিয়েছিল, যারা বাংলাদেশের স্বাধীনতা বিরুদ্ধে যুদ্ধ করেছেন এবং ৩০ লাখ স্বাধীনতাকামী মানুষের হত্যার জন্য দায়ী। এ প্রেক্ষাপটে আগামী নির্বাচনে ভোট পাওয়ার জন্যই যে তারা সুন্দর সুন্দর বাক্য উচ্চারণ করেছেন, তা মানুষের কাছে পরিষ্কার। ইংরেজিতে একটি কথা আছে, You can fool some people for sometime, but you cannot fool all people for all time. অর্থাৎ তোমরা কিছুসংখ্যক মানুষকে কিছু সময়ের জন্য বোকা বানাতে পারো; কিন্তু সব মানুষকে সবসময় বোকা বানাতে পারো না।
মো. মইনুল ইসলাম : অবসরপ্রাপ্ত অধ্যাপক, ঢাকা বিশ্ববিদ্যালয়
শীর্ষ খবর
সর্বশেষ খবর
জাতীয়
এএসপি মিজানুর রহমানের শরীরে আঘাতের চিহ্ন
মওদুদকে খাট পাঠাতে চাইলেন নাসিম
আন্তর্জাতিক
ভারতের রাষ্ট্রপতি পদে বিরোধী জোটের প্রার্থী মীরা
মার্কিন নির্বাচনে হ্যাকিং-এর চেষ্টা করেছিল রাশিয়া
রাজনীতি
খালেদার দুই মামলার পরবর্তী শুনানি ২৯ জুন
তিন প্রস্তাব নিয়ে খালেদা জিয়ার রুদ্ধদ্বার বৈঠক
খেলা
অস্ট্রেলিয়া সিরিজে দলে ফিরছে নাসির
ভারতীয় দলে আনা হচ্ছে রবি শাস্ত্রীকে
গাজীপুরে যানজট নিরসনে পুলিশের বিশেষ ব্যবস্থা
ব্রিটেনে ইইউ নাগরিকরা অভিন্ন সুবিধা পাবে: তেরেসা মে
গাজীপুরে মহাসড়ক গুলোতে যানবাহনের দীর্ঘ লাইন
পবিত্র জুমাতুল বিদা আজ
নৌকায় ভোট চাইলেন প্রধানমন্ত্রী
বঙ্গবন্ধুর প্রতিকৃতিতে প্রধানমন্ত্রীর শ্রদ্ধা
নতুন গাড়িতে বাড়ি ফেরা হলো না নূর ইসলামের
বেশি ভাড়া গুনতে হচ্ছে ঘরমুখো শ্রমিকদের
আওয়ামী লীগের প্রতিষ্ঠাবার্ষিকী আজ
রেল ও নৌপথের যাত্রীরাও দুর্ভোগে
মতামত বিভাগের অারও খবর
ভিশন-২০৩০ কতটা অনুসরণ করবে বিএনপি?
গুম ও আন্তর্জাতিক মানবাধিকার আইন
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
বাংলার মুখ
সুস্থ থাকুন
প্রকৃতি ও জীবন
উত্তরের জনপদ
আবহমান চট্টগ্রাম
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
গাজীপুরে মহাসড়ক গুলোতে যানবাহনের দীর্ঘ লাইন        নৌকায় ভোট চাইলেন প্রধানমন্ত্রী       নতুন গাড়িতে বাড়ি ফেরা হলো না নূর ইসলামের       বেশি ভাড়া গুনতে হচ্ছে ঘরমুখো শ্রমিকদের       প্রতি উপজেলায় কোটি টাকা বরাদ্দের প্রস্তাব